Minut de silenci a Burjassot davant l’últim assassinat d’una dona per violència de gènere
2025-07-24

Autoritats de l’Ajuntament de Burjassot i personal municipal s’han concentrat aquest matí (21-12-2021), a les 12h, a les portes del Consistori, per a guardar un minut de silenci en senyal de duel i solidaritat davant el recent assassinat d’una dona, presumpte cas de violència de gènere ocorregut el passat cap de setmana a Torrevieja (Alacant), que ha costat de la vida d’una dona de 35 anys.

El jutge del jutjat de Violència sobre la Dona número 1 de Torrevieja ha enviat a presó provisional, comunicada i sense fiança a l’home de 39 anys, parella de la morta i amb antecedents de violència de gènere que es va entregar dissabte passat en la Comandància de la Guàrdia Civil de la ciutat alacantina després de matar presumptament a la seua parella. La principal hipòtesi que maneja la Policia Judicial de la Guàrdia Civil, responsable del cas, és que el detingut va colpejar en repetides ocasions a la seua parella, fins que aquesta va morir.

Si es confirma que el crim correspon amb un cas de violència masclista, seria el cinqué que es produeix a la Comunitat Valenciana en el que va d’any.